CELEX: 52020DP0162
Language: da
Date: 2020-06-18 00:00:00
Title: Europa-Parlamentets afgørelse af 18. juni 2020 om nedsættelse af et særligt udvalg om kunstig intelligens i en digital tidsalder og fastsættelse af dets ansvarsområder, medlemstal og funktionsperiode (2020/2684(RSO))

8.9.2021   
            
            
               DA
            
            
               Den Europæiske Unions Tidende
            
            
               C 362/189
            
         
      P9_TA(2020)0162
      Nedsættelse af et særligt udvalg om kunstig intelligens i en digital tidsalder, dets sagsområder, medlemstal og funktionsperiode
      Europa-Parlamentets afgørelse af 18. juni 2020 om nedsættelse af et særligt udvalg om kunstig intelligens i en digital tidsalder og fastsættelse af dets ansvarsområder, medlemstal og funktionsperiode (2020/2684(RSO))
      (2021/C 362/42)
      
         Europa-Parlamentet,
      
                  —
               
               
                  der henviser til Formandskonferencens forslag til afgørelse,
               
            
                  —
               
               
                  der henviser til forretningsordenens artikel 207,
               
            
                  A.
               
               
                  der henviser til, at Den Europæiske Union har klare beføjelser inden for den digitale dagsorden og kunstig intelligens, jf. artikel 4, 13, 16, 26, 173, 179, 180, 181, 182, 186 og 187 i traktaten om Den Europæiske Unions funktionsmåde;
               
            
                  B.
               
               
                  der henviser til, at resultatet af det særlige udvalg, der nedsættes herved, bør være en holistisk tilgang, der giver en fælles langsigtet holdning, som fremhæver EU's centrale værdier og mål vedrørende kunstig intelligens i den digitale tidsalder;
               
            
                  C.
               
               
                  der henviser til, at det er vigtigt at sikre, at den digitale overgang er menneskecentreret og i overensstemmelse med Den Europæiske Unions charter om grundlæggende rettigheder;
               
            
                  D.
               
               
                  der henviser til, at anvendelsen af kunstig intelligens medfører væsentlige udfordringer med hensyn til de grundlæggende rettigheder, som f.eks., men ikke begrænset til, beskyttelse af personoplysninger og retten til privatlivets fred, og ligeledes betydelig teknologisk udvikling og udbredelse af innovative løsninger;
               
            
                  E.
               
               
                  der henviser til, at den digitale overgang vil påvirke alle aspekter af økonomien og samfundet;
               
            
                  F.
               
               
                  der henviser til, at digitaliseringen vil ændre vores industri og markeder, og at den eksisterende lovgivning derfor bør tilpasses;
               
            
                  G.
               
               
                  der henviser til, at det er vigtigt, at Den Europæiske Union taler med én stemme for at undgå en opsplitning af det indre marked som følge af forskelle i national lovgivning;
               
            
               
                  1.
               
               
                  vedtager at nedsætte et særligt udvalg om kunstig intelligens i en digital tidsalder med følgende ansvarsområder:
                  
                              a)
                           
                           
                              at analysere den fremtidige indvirkning af kunstig intelligens i den digitale tidsalder på EU's økonomi, navnlig på færdigheder, beskæftigelse, finansiel teknologivirksomhed, uddannelse, sundhed, transport, turisme, landbrug, miljø, forsvar, industri, energi og e-forvaltning
                           
                        
                              b)
                           
                           
                              yderligere at undersøge udfordringen forbundet med at anvende kunstig intelligens og dens bidrag til forretningsværdi og økonomisk vækst
                           
                        
                              c)
                           
                           
                              at analysere tilgangen i tredjelande og deres bidrag til at supplere EU's tiltag
                           
                        
                              d)
                           
                           
                              at forelægge Parlamentets kompetente stående udvalg en evaluering, der fastlægger fælles EU-mål på mellemlang og lang sigt og omfatter de vigtigste skridt, der skal tages for at opfylde dem, med udgangspunkt i følgende meddelelser fra Kommissionen offentliggjort den 19. februar 2020:
                              
                                          —
                                       
                                       
                                          Europas digitale fremtid i støbeskeen (COM(2020)0067)
                                       
                                    
                                          —
                                       
                                       
                                          En europæisk strategi for data (COM(2020)0066)
                                       
                                    
                                          —
                                       
                                       
                                          Hvidbog om kunstig intelligens — en europæisk tilgang til ekspertise og tillid (COM(2020)0065)
                                       
                                    
                                          —
                                       
                                       
                                          Rapport om de konsekvenser, som kunstig intelligens, tingenes internet og robotteknologi vil have for sikkerhed og erstatningsansvar (COM(2020)0064),
                                       
                                    herunder en køreplan om et Europa klar til den digitale tidsalder, der skal give EU en strategisk plan, som fastlægger dets fælles mål på mellemlang og lang sigt og omfatter de vigtigste skridt, der skal tages for at opfylde dem;
                           
                        
            
               
                  2.
               
               
                  understreger, at enhver henstilling fra det særlige udvalg skal forelægges for og om nødvendigt følges op på af Parlamentets kompetente stående udvalg;
               
            
               
                  3.
               
               
                  vedtager, at beføjelserne, personalet og de tilgængelige ressourcer i Parlamentets stående udvalg med ansvar for spørgsmål i forbindelse med vedtagelse, opfølgning og gennemførelse af Unionens lovgivning med relation til ansvarsområdet for det særlige udvalg ikke vil blive påvirket eller flerdoblet og vil således forblive uændrede;
               
            
               
                  4.
               
               
                  vedtager, at møderne afholdes for lukkede døre, når det særlige udvalgs arbejde omfatter vidneafhøring af fortrolig karakter, vidneudsagn, der involverer personoplysninger, eller udvekslinger af synspunkter eller høringer med myndigheder og organer om fortrolige oplysninger, herunder videnskabelige undersøgelser eller dele deraf, der er blevet tildelt fortrolighedsstatus i henhold til artikel 63 i Europa-Parlamentets og Rådets forordning (EF) nr. 1107/2009 (1); vedtager endvidere, at vidner og sagkyndige har ret til at afgive forklaring eller at vidne for lukkede døre;
               
            
               
                  5.
               
               
                  vedtager, at listen over personer, der inviteres til offentlige møder, listen over dem, der deltager i dem, og referaterne af sådanne møder offentliggøres;
               
            
               
                  6.
               
               
                  vedtager, at fortrolige dokumenter, der er modtaget af det særlige udvalg, vurderes i overensstemmelse med den procedure, der er fastsat i artikel 221 i dets forretningsorden; vedtager, at sådanne oplysninger udelukkende skal anvendes med henblik på udarbejdelse af den endelige betænkning i det særlige udvalg;
               
            
               
                  7.
               
               
                  vedtager, at det særlige udvalg skal bestå af 33 medlemmer;
               
            
               
                  8.
               
               
                  vedtager, at det særlige udvalgs funktionsperiode er på 12 måneder, og at dets funktionsperiode starter på datoen for dets konstituerende møde;
               
            
               
                  9.
               
               
                  vedtager, at det særlige udvalg kan forelægge en midtvejsbetænkning for Parlamentet, og at det skal forelægge en endelig betænkning med faktiske resultater og henstillinger vedrørende de foranstaltninger og initiativer, der skal iværksættes, uden at dette berører de stående udvalgs sagsområder i overensstemmelse med bilag VI til forretningsordenen.
               
            
         (1)  Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1).